جمهور باشقانی رجب طیب اردوغان دونن عدالت و اینکیشاف پارتیسی‌نین قروپ توپلانتی‌سیندا امریکانین بولوجو ترور تشکیلاتی پ.کا.کا/پ.ی.د ایله یاراتماغا چالیشدیغی ترور اردوسو مسئله‌سی ایله باغلی ناتونو قینامیشدی.
تورکیه‌نین سوریه سرحدیندن گلن تهدیدلره ناتونون لاقید قالدیغینی قئید ائدن اردوغان: "ای ناتو، سیز طرفداش‌لارینیزدان بیری‌نین سرحدلرینی تهدید ائدن‌لره قارشی تدبیر گؤرمکله موکللفسینیز. بو آنا قدر سیز هانسی رئاکسیانی گؤستردینیز؟" دئمیشدی.
بو مراجعت‌دن سونرا ناتو-دان آرد-آردا آچیقلاما‌لار گلدی.
جمهور باشقانی اردوغان آخشام ساعات‌لاریندا ناتو-نون باش کاتیبی ینس استولتنبرگ ایله تلفونلا دانیشدی.
تلفون گؤروشونده سوریه-نین قوزیینده امریکانین سعی لری ایله تورکیه سرحدینه یاخین بؤلگه‌ده بولوجو ترور تشکیلاتی پ.کا.کا/پ.ی.د تروریستلری طرفیندن قورولا‌جاق ترور اردوسو اله آلینمیشدی.
اردوغان تلفون گؤروشونده: "بئله بیر عمل قبول اولونمازدیر" دئدی.
حادثه‌لرین بو ایستیقامتینده اینکیشافین‌دان سونرا ناتو باش کاتیبی‌نین معاوینی رُز گوتمولر گلن هفته تورکیه‌یه گله‌جک.
